‘குட்டி ஜப்பான்’ என்று பெருமையுடன் அழைக்கப்படும் சிவகாசி நகரில், தொழில்மேதை தெய்வத்திரு ப.அய்யநாடார் அவர்களின் பேரனாக, திரு.அ.சுபாஷ்சந்திரபோஸ் மற்றும் திருமதி காஞ்சனாபோஸ் ஆகியோரின் மகனாகப் பிறந்த நந்தி அவா்களுக்கு பெற்றோர் இட்ட பெயா் அதிபன் போஸ். நந்தியின் ஐந்தாவது வயதிலேயே அவரது ஆன்மீகப் பயணம் தொடங்கியது. தனது தந்தையின் தோளில் அமா்ந்து கொண்டு தென்னிந்தியாவின் புகழ்பெற்ற அய்யப்பன் கோவில் அமைந்துள்ள சபரிமலைக்கு ஆன்மீகப் பயணம் மேற்கொண்டதும், 40 கிலோமீட்டா் நடைபயணம் மேற்கொண்டபோது அடா்ந்த காட்டில், ஏற்பட்ட அதிசய, அபூர்வ அனுபவமும் தந்திக்கு தெய்வீக அனுபவத்தின் முதல்படியாக அமைந்தது.